《为周提宫题尚友堂》
宋代·喻良能

先生高节昭流俗，未应名宦能羁束。
归来卜筑傍泉石，洒落轩楹照山谷。
外罗君子六千人，中有插架三万轴。
我尝一日坐其间，至今清兴犹堪掬。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。